**ОБРАЗЛОЖЕНИЕ ЗА ОСТВАРЕНИТЕ РЕЗУЛТАТИ**

**НА ГРУПА ФЕРШПЕД АД СКОПЈЕ ЗА ПЕРИОД ЈАНУАРИ – ЈУНИ 2023 ГОДИНА**

Групата Фершпед АД Скопје за периодот Jануари – Jуни 2023 година оствари позитивен финансиски резултат искажан во консолидираниот неревидиран Биланс на успех.

**Сметководствени политики и методи на вреднување**

Група Фершпед АД Скопје нема промени во сметководствените политики и методи на вреднување на ставките во финансиските извештаи споредено со последните ревидирани финансиски извештаи.

**Вкупни приходи (консолидирани)**

Вкупните консолидирани приходи во Група Фершпед АД Скопје за период Јануари – Јуни 2023 година изнесуваат 2.289.539 илјади денари и во споредба со остварените вкупни консолидирани приходи за истиот период 2022 година, се на приближно исто ниво.

Остварените консолидирани оперативни приходи изнесуваат 2.283.694 илјади денари и истите се на приближно исто ниво во однос на оперативните консолидирани приходи за истиот период 2022 година.

Финансиките консолидирани приходи на Група Фершпед АД Скопје остварени во првото полугодие од 2023 година бележат зголемување во однос на истите минатата година.

**Вкупни расходи (консолидирани)**

Вкупните консолидирани расходи за период Јануари - Јуни 2023 година во износ од 2.233.757 илјади денари бележат незабележителен пад од 1% во однос на вкупните консолидирани расходи за истиот период 2022 година. Оперативните консолидирани расходи во првото полугодие од 2023 година изнесуваат 2.233.292 илјади денари и истите се намалени за 1% во однос на првото полугодие од 2022 година.

Финансиските консолидирани расходи на Група Фершпед АД Скопје остварени во првото полугодие од 2023 година бележат значително намалување во однос на истиот период минатата година.

Во период Јануари-Јуни 2023 година, Група Фершпед АД Скопје освари нето добивка во износ од 50.082 илјади денари.

**Обврски по кредити**

Вкупните обврски по кредити на Група Фершпед АД Скопје за првото полугодие во 2023 година изнесуваат 8.251 илјади денари. Истите бележат пад од 70% во споредба со обврските за кредити на 31.12.2022 година и претставуваат 0,36% од капиталот и резервите.

**ГРУПА ФЕРШПЕД АД СКОПЈЕ**